Torqueyuhina

Torqueyuhina (Staphida torqueola) er en monotypisk art i brillefuglfamilien (Zosteropidae) og inngår i slekten Staphida, som ellers teller tre arter.

Taksonomi 
Torqueyuhina ble tidligere regnet som konspesifikk med brunøreyuhina  (S. castaniceps) og brunhodeyuhina (S. everetti), men disse regnes nå som tre selvstendige arter. Det har imidlertid ikke vært konsensus om plasseringen av de tre artene, som tidligere også har blitt regnet til timalfamilien (Timaliidae). Alle tre ble tidligere regnet til slekten Yuhina, men inntil ganske nylig har plasseringen i en egen slekt vært omstridt. Birds of the World, BirdLife International og Artsdatabanken plasserer alle tre artene i slekten Yuhina.

Biologi 
Torqueyuhina blir cirka  lang og veier typisk . Som andre staphidaer har den en karakteristisk fjærkam på hodet. Hodepryden er grå med et lyseegrått oppadgående strekmønster og den er forholdsvis beskjeden i størrelse. Fjærdrakten er i hovedsak gråbrun på oversiden og skittenhvit på undersiden. Øredekkerene er rødbrune med tynne langsgående lyse streker. Stjerten er gradert og har brede hvite tupper. Nebbet og den generelle størrelsen er ørlite større enn hos brunøreyuhinaen. Kjønnene er like.

Torqueyuhina er utbredt fra det sør-sentrale Sichuan og det sentrale Yunnan i Kina østover til det vestre Hubei og Zhejiang, sørover til det sørlige Guangxi og Hong Kong, samt i det nordlige Thailand, Laos og i Tonkin og det nordlige og sentrale Annam i Vietnam.

Arten trives i kratt og underskog i bredbladet eviggrønn skog, sekundærskog og lavere trekroner med høytvoksende underunderskog, normalt i høyder omkring , men den er mest vanlig i høyder over .

Inndeling 
Inndelingen følger i hovedsak IOC version 11.1, men med noen justeringer i henhold til kommende rettelser i IOC version 11.2. Norske navn på artene følger Norske navn på verdens fugler og er i henhold til Syvertsen et al, (2020).

 Passeriformes, spurvefugler
 Passeri, sangfugler
 Passerida
 Sylvioidea
 Zosteropidae, brillefuglfamilien, 13 slekter, 145 arter
 Staphida, 3 arter
 S. torqueola, torqueyuhina, monotypisk, (alternativt plassert i Staphida)

Referanser

Eksterne lenker 
 

Brillefuglfamilien